《失题二首》
唐代·杨行敏

驽骀嘶叫知无定，骐骥低垂自有心。

山上高松溪畔竹，清风才动是知音。

杜鹃花里杜鹃啼，浅紫深红更傍溪。

迟日霁光搜客思，晓来山路恨如迷。

作者简介：杨行敏，字里世次皆不详。曾出使剑州，为郡将所轻忽，甚为慊恨，遂题诗二首于冬青馆。事迹见《诗话总龟》卷四四引《南部新书》。《全唐诗》存诗2首。